Geen Nkandla-program, sê e.tv | Maroela Media
ŉ Artikel wat beweer dat e.tv ŉ program oor die huisvroue van Nkandla gaan uitsaai is lasterlik, het die kanaal in ŉ verklaring gesê.
“Die artikel wat vandag [Woensdag] deur Lifestyle Tabloid gepubliseer is en beweer dat e.tv beplan om ŉ werklikheidsreeks genaamd Zuma’s Housewives uit te saai, is kwaadwillige, vals en moedswillig,” het Matlapulana Ragoasha, woordvoerder van e.tv, in ŉ verklaring gesê. “Dit is belangrik om dit op rekord te plaas dat e.tv nie betrokke is by so program, wat minagtend teenoor die president van Suid-Afrika is, nie.” Ragoasha sê die artikel ondermyn e.tv se integriteit. Lifestyle Tabloid het Woensdag ŉ artikel gepubliseer getiteld ‘Zuma’s Housewives Reality Show To Launch on e.tv’. Ragoasha sê hulle verstaan nie die motief van die artikel nie. “Ons weet nie of dit ŉ publisiteitsfoefie is en of dit kwaadwillig van aard is nie maar spreek ons teleurstelling en kommer uit oor die publikasie daarvan. E.tv sal die maatskappy of individu wat verantwoordelik is vir die publikasie probeer opspoor en so gou as moontlik regsaksie neem.”
Lifestyle Tabloid het vroeër die week ook vir omstredenheid gesorg met ŉ artikel wat beweer dat Ferial Haffajee, redakteur van City Press, in hegtenis geneem is nadat City Press ŉ foto van Nkandla gepubliseer het. Haffajee het op Twitter bevestig dat die artikel vals is.
Matlapulana Ragoasha op grond waarvan gaan julle die persoon aankla ….. komaan word groot ons skrik lankal nie meer vir anc baba-maak-gogga-bang praatjies.
Kinderagtige stellings verdien kinderagtige reaksie….Kry vir julle !!!!!
A heck! Ek het nogal gedink ek sal dae sit en kyk na hoe die rykes leef. (Nie dat ek ooit E-TV kyk nie, maar siende my DSTV rekening deesdae so hoog is het ek besluit om dit maar te kanseleer.)
Flash, duur en herhalend…..